Komisijos sprendimas
1998 m. lapkričio 16 d.
iš dalies keičiantis Sprendimą 97/365/EB, pateikiantį laikinus trečiųjų šalių įmonių, iš kurių valstybės narės leidžia importuoti produktus, pagamintus iš galvijų, kiaulių, arklinių, avių ir ožkų mėsos, sąrašus
(pranešta dokumentu Nr. C(1998) 3504)
(tekstas svarbus EEE)
(98/662/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinųjų sąrašų, taikytinų pereinamąjį laikotarpį, sudarymo reikalavimų [1] su paskutiniais pakeitimais, padarytais Tarybos sprendimu 97/34/EB [2], ypač į jo 2 straipsnio 1 dalį,
kadangi Komisijos sprendimas 97/222/EB [3] sudaro trečiųjų šalių, iš kurių valstybės narės leidžia įvežti mėsos produktus, sąrašą;
kadangi tame sąraše esančioms šalims gyvūnų sveikatos ir veterinarinio sertifikavimo reikalavimai importuojant mėsos produktus yra nustatyti Komisijos sprendimu 97/221/EB [4];
kadangi trečiųjų šalių įmonių, iš kurių valstybės narės leidžia importuoti produktus, paruoštus iš galvijų, kiaulių, arklinių, avių ir ožkų mėsos, laikinieji sąrašai yra sudaryti Komisijos sprendimu 97/365/EB [5];
kadangi Komisija iš Meksikos gavo įmonių sąrašą su garantijomis, kad jos vykdo visus atitinkamus Bendrijos sveikatos reikalavimus ir kad tuo atveju, jei įmonė jų nevykdytų, jos eksportas į Europos bendriją bus sustabdytas;
kadangi Komisijos patikrinimas vietoje parodė, kad įmonių higienos standartas yra pakankamas, ir todėl jos gali būti įrašytos į įmonių, iš kurių gali būti leidžiamas mėsos produktų importas, pirmą sąrašą;
kadangi todėl galima sudaryti Meksikos įmonių, gaminančių mėsos produktus, laikinuosius sąrašus;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/365/EEB priedas papildomas šio sprendimo priedu.
2 straipsnis
Šis sprendimas taikomas nuo 1998 m. lapkričio 20 d.
3 straipsnis
Šis sprendimas skirtas valstybėms narėms.
Priimta Briuselyje, 1998 m. lapkričio 16 d.